Barbatul impuscat in cap si in piept de doua arme ...

Atac de o violenta extrema, luni seara, in cartierul bucurestean Vitan. Un barbat de 26 de ani a fost impuscat in cap si in piept, si a ajuns in stare grava, la Spitalul Floreasca, unde medicii l-au operat de urgenta.

UPDATE Politistii si procurorii care investigheaza atacul armat produs, luni seara, in cartierul Vitan din Bucuresti au stabilit ca agresorii au tras peste 10 gloante asupra victimei, mai intai in rafale, iar apoi foc cu foc, sustin surse judiciare.



Conform surselor citate, incidentul a fost vazut de mai multe persoane, insa cea mai completa declaratie apartine persoanei care a sunat prima la numarul de urgenta 112 si care a anuntat autoritatile ca un om a fost impuscat, precizand locul in care s-a produs incidentul.

Martorii au afirmat ca, in momentul atacului, victima se afla in masina.

Interventia s-a incheiat tarziu in noapte, iar medicii il tin acum la reanimare, sub supraveghere. Cei care au tras asupra tanarului au folosit 2 automate Kalasnikov, si au fugit apoi cu o masina cu numere de Bulgaria.

Nimeni nu stie motivul si nici daca este vorba despre o reglare de conturi sau o tentativa de asasinat.

Nu s-a aflat deocamdata nici de unde au facut rost atacatori de astfel de arme, pe care n-au ezitat sa le foloseasca de parca ar fi pe front, nu intr-o capitala europeana.

Ca in filmele dure, cu reglari de conturi in stil mafiot, spun martorii ca s-a petrecut atacul de aseara. Oamenii povestesc ca barbatul de 26 de ani a iesit din bloc si s-a indreptat spre masina. Iar la cateva clipe dupa ce a urcat in autoturism, mai multi indivizi au inceput sa traga inspre el cu doua automate Kalasnikov.

"Niste focuri, focuri de arma... noi am crezut ca sunt artificii. Sase-sapte, chiar si mai multe.", a declarat un martor.

"Politia, salvarea, imediat am venit si am vazut arma acolo, era aruncata dupa masina. Era o arma mai lunga, mai mare. Era un pistol mitraliera? Da, da...", a spus un alt martor.

Imediat dupa atac, suspectii au plecat in mare viteza si l-au lasat pe tanar intr-o balta de sange. Chiar daca erau speriati, cei care au vazut scenele terifiante au sarit in ajutorul victimei si au sunat apoi la 112. Miraculos, barbatul, desi grav ranit, era constient si chiar a vorbit cu unul dintre martori.

"Era impuscat, mi-a aratat in burta era impuscat si la cap. A zis ca cu ce am gresit eu... El are o prietena in camin aici, in bloc... un baiat foarte respectuos, il stiam din vedere asa." - martor.

La fata locului au venit imediat mai multi politisti care, cu ajutorul unui laborator criminalistic mobil si cu specialisti in genetica si balistica, au inceput cercetarile.

In acest moment criminalistii fac fotografii si ridica toate probele pe care le gasesc la fata locului. Deasemenea vor cerceta in amanunt si masina in care a fost gasit cel impuscat.

Masina are parbrizul ciuruit de gloantze. Cinci proiectile l-au ranit pe tanar. Restul s-au oprit in zidul blocului si intr-un apartament de la parter.

"Am gasit doua arme la fata locului. Urmeaza ca acestea sa fie supuse unor expertize care vor stabili datele tehnice", a declarat Bogdan Stancu, procuror la parchetul de pe langa Tribunalul Bucuresti.

Strada Ion Mortun, din sectorul 3 al Capitalei, unde s-a petrecut totul, este cunoscuta de politisti, din cauza conflictelor iscate acolo, de-a lungul timpului.

Azi-noapte, zona unde a avut loc atacul a ramas incercuita, sub supravegherea unui echipaj de politie. Iar astazi, criminalistii si procurorul de caz se vor intoarce sa verifice daca nu cumva au omis vreun detaliu care ii poate ajuta in ancheta.

De asemenea, cei care se ocupa de investigatie vor viziona si imaginile de pe camera de supraveghere instalata in fata blocului de unde a iesit victima.